समुच्चय अलंकार
समुच्चय अलंकार, एक प्रकार का अलंकार है। जहाँ काम का बनाने वाला एक हेतु मौजूद हो, तो भी, उसी काम के साधक अन्य हेतु भी यदि इकट्ठे हो जायँ, तो समुच्चय अलंकार कहलाता है। उदाहरण- धोखे से धन, धाम, धरा, उसने छीना सब! अन्न वस्त्र भी कर अधीन मोहताज किया अब! सजग हुए हम, आज हमारी निद्रा टूटी, छोड़ेंगे अब नहीं शत्रु ढिग कौड़ी फूटी ॥ मोहताज बनाने का एक हेतु ‘धन छीन लेना' होने पर भी धाम-धरा आदि का उपहरण हेत्वन्तर के रूप में उपस्थित है।